Source: https://e-justice.europa.eu/content_judicial_systems_in_member_states-16-ro-mt.do?init=true&member=1
Timestamp: 2019-02-23 19:45:41+00:00
Document Index: 226461

Matched Legal Cases: ['Qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'Qorti ', 'qorti ', 'Qorti ']

Sistemi Ġudizzjarji fl-Istati Membri - Rumanija
Din it-taqsima tal-Portal tagħtik deskrizzjoni ġenerali tal-qrati fir-Rumanija.
L-organizzazzjoni tal-ġustizzja - is-sistema ġudizzjarja
Il-prinċipji, l-istruttura u l-organizzazzjoni tas-sistema ġudizzjarja Rumena huma stipulati fil-Kostituzzjoni Rumena u fil-Liġi Nru 304/2004 dwar l-organizzazzjoni ġudizzjarja.
Il-qrati li ġejjin jifformaw is-sistema ġudizzjarja:
il-Qorti Għolja tal-Kassazzjoni u l-Ġustizzja;
il-qrati tal-appell;
it-tribunali;
it-tribunali speċjalizzati;
il-qrati distrettwali u
il-qrati militari.
Ġerarkija tal-qrati
Il- Qorti Għolja tal-Kassazzjoni u l-Ġustizzja tiffunzjona bħala l-Qorti Suprema fir-Rumanija. Tiżgura li l-liġi tiġi interpretata u applikata b'mod uniformi mill-qrati l-oħra tal-liġi.
Il-15-il qorti tal-appell għandhom tribunali u tribunali speċjalizzati taħt il-ġuriżdizzjoni tagħhom.
It-42 tribunal.huma organizzati fuq livell ta' kontea u f'Bukarest, u bħala regola jinsabu fil-belt prinċipali ta' kull kontea.
L-4 tribunali speċjalizzati jiffunzjonaw bħala qrati separati għal kawżi li jinvolvu minuri u liġi tal-familja (1) u għal kawżi kummerċjali (3).
It-tribunali għandhom 176 qorti distrettwali taħt il-ġuriżdizzjoni tagħhom.
Tipi ta' qrati - deskrizzjoni qasira
Xi qrati jwettqu l-attività ġudizzjarja tagħhom taħt il-ġuriżdizzjoni ta' kull wieħed mit-42 tribunal.
Kull wieħed mill-176 qorti funzjonanti hu organizzat fuq livell ta' kontea u fid-distretti ta' Bukarest.
Kull qorti hi mmexxija minn president b'kapaċità maniġerjali. It-taqsimiet speċjalizzati tal-qorti huma mmexxija minn president tat-taqsima. F'kull qorti, kumitat mexxej jiddeċiedi fuq kwistjonijiet ta' governanza tal-qorti ġenerali.
Il-qrati militari huma organizzati f'4 tribunali militari, it-Tribunal Militari Territorjali f'Bukarest u l-Qorti tal-Appell Militari f'Bukarest. Kull wieħed mit-tribunali militari għandu l-istatus ta' unità militari.
Il- Kunsill Superjuri tal-Maġistratura huwa l-korp li, taħt il-Kostituzzjoni, jiżgura l-indipendenza tal-ġudikatura. Barra minn hekk, jiżgura l-osservanza tal-liġi u tal-kriterji ta' kompetenza u etiċi professjonali fil-prattika tal-professjonijiet ta' imħallfin u prosekuturi.
Il- Ministeru tal-Ġustizzja jikkontribwixxi għall-iffunzjonar xieraq tas-sistema ġudizzjarja, jiżgura li l-ġustizzja timxi kif suppost taħt kundizzjonijiet xierqa bħala servizz pubbliku u jiddefendi l-ordni ġuridika u d-drittijiet u l-libertajiet taċ-ċittadini.
Dawn li ġejjin huma bażijiet tad-dejta disponibbli onlajn:
Il-ġurisprudenza tal-Qorti Għolja tal-Kassazzjoni u l-Ġustizzja hija ppubblikata fuq il- websajt tal-Qorti Għolja tal-Kassazzjoni u l-Ġustizzja;
Sommarji tad-deċiżjonijiet tal-qorti huma ppubblikati fuq il-portal tal-Qorti. Ara, pereżempju, id- deċiżjonijiet fil-qosor tal-Qorti tal-Appell ta' Bukarest;
Il- bażi tad-dejta ġuridika Rumena, miżmuma u mantnuta mill-Kunsill Leġiżlattiv tar-Rumanija, fiha l-istrumenti kollha tal-liġi Rumena (liġijiet, ordnijiet tal-gvern, deċiżjonijiet tal-gvern, eċċ.);
L-aċċess għall-bażi tad-dejta ġuridika hu b'xejn?
Iva, l-aċċess għall-bażi tad-dejta ġuridika hu b'xejn.
L-organizzazzjoni tal-ġustizzja - ir-Rumanija
It-tfittxija ta' qrati kompetenti
L-aħħar aġġornament: 10/02/2016